Go ile gwa kwanwa ka molomo wa lehlabula gore go boelwe gae. Tseleng ya bona ya go gomela morago ba ile ba tshela dinoka tša go phophoma ka mafula, ba phara le go fologa dithaba le meedi ya go boifiša, gape ba ikhwetša ba lebeletšane ka mahlong le dibata tše kotsi tša go ja batho. Ge Mongwaledi wa Mmušo wa Indonesia e lego Morena Djohan Effendi a be a etetše New York ka 2001, o ile a etela Bethele ya Brooklyn gomme a ba le seboka le ditho tše tharo tša Sehlopha se Bušago. O ile a kgahlwa kudu ke seo a se bonego, le gona a dumela gore Dihlatse tša Jehofa di tumile gabotse lefaseng ka moka. Morena Effendi o ile a thekga taba ya gore thibelo e tlošwe modirong wa rena, eupša a re phetho e tla dirwa ke moahlodi yo mogolo wa Indonesia, e lego Morena Marzuki Darusman.